**LAZDIJŲ RAJONO SAVIVALDYBĖS TARYBA**

**SPRENDIMAS**

# DĖL ADMINISTRACINIO PASTATO-ĮSTAIGOS, GARAŽŲ, KITŲ INŽINERINIŲ STATINIŲ IR ŽEMĖS SKLYPO, ESANČIŲ LAZDIJŲ M. VILNIAUS G. 12, PRADINĖS PARDAVIMO KAINOS SUMAŽINIMO

#

2019 m. vasario 15 d. Nr. 34-1617

Lazdijai

 Vadovaudamasi Lietuvos Respublikos vietos savivaldos įstatymo 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo“, 48 punktu, Lazdijų rajono savivaldybės tarybos 2017 m. rugsėjo 22 d. sprendimu Nr. [5TS-1040](http://www.infolex.lt/lazdijai/Default.aspx?Id=3&DocId=44917) „Dėl administracinio pastato-įstaigos, garažų, kitų inžinerinių statinių ir žemės sklypo, esančių Lazdijų m. Vilniaus g. 12, pradinės pardavimo kainos sumažinimo“ bei atsižvelgdama į tai, kad administracinis pastatas-įstaiga (unikalus Nr. 5993-2000-9018), garažas (unikalus Nr. 5993-2000-9020), garažas (unikalus Nr. 5993-2000-9030), kiti inžineriniai statiniai-kiemo statiniai (lauko tualetas, asfaltas, tvora) (unikalus Nr. 5993-2000-9041) ir žemės sklypas (unikalus Nr. 4400-1547-7768), esantys Lazdijų m. Vilniaus g. 12, nebuvo parduoti 2017 m. lapkričio 30 d., 2018 m. vasario 8 d. ir 2018 m. rugsėjo 6 d. vykusiuose viešuose aukcionuose, Lazdijų rajono savivaldybės taryba n u s p r e n d ž i a:

 1. Sumažinti viešame aukcione parduodamo administracinio pastato-įstaigos (unikalus Nr. 5993-2000-9018, plotas 158,64 kv. m, pastatas mūrinis, 1 aukšto, pažymėjimas plane 1B1p, statybos metai 1932 m.), garažo (unikalus Nr. 5993-2000-9020, plotas, 28,26 kv. m, pastatas mūrinis, pažymėjimas plane 2G1p, statybos metai 1972 m.), garažo (unikalus Nr. 5993-2000-9030, plotas 18,90 kv. m, pastatas mūrinis, pažymėjimas plane 3G1p, statybos metai 1972 m.), kitų inžinerinių statinių-kiemo statinių (lauko tualetas, asfaltas, tvora) (unikalus Nr. 5993-2000-9041, statybos metai 1980 m.) ir žemės sklypo (unikalus Nr. 4400-1547-7768), esančių Lazdijų m. Vilniaus g. 12, pradinę bendrą pardavimo kainą iki 16711,00 Eur, iš jos: nekilnojamojo turto kaina – 13632,00 Eur, žemės sklypo kaina – 1166,00 Eur, žemės sklypo ir daiktinių teisių į jį registravimą, detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamo detaliojo teritorijų planavimo dokumentui, parengimo išlaidų vertė – 1913,00 Eur.

 2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė Ineta Junelienė, 2019-02-13

**LAZDIJŲ RAJONO SAVIVALDYBĖS TARYBOS SPRENDIMO „DĖL ADMINISTRACINIO PASTATO-ĮSTAIGOS, GARAŽŲ, KITŲ INŽINERINIŲ STATINIŲ IR ŽEMĖS SKLYPO, ESANČIŲ LAZDIJŲ M. VILNIAUS G. 12, PRADINĖS PARDAVIMO KAINOS SUMAŽINIMO“ PROJEKTO**

**AIŠKINAMASIS RAŠTAS**

2019-02-13

 Lazdijų rajono savivaldybės tarybos sprendimo projektas „Dėl administracinio pastato-įstaigos, garažų, kitų inžinerinių statinių ir žemės sklypo, esančių Lazdijų m. Vilniaus g. 12, pradinės pardavimo kainos sumažinimo“ paruoštas vadovaujantis Lietuvos Respublikos vietos savivaldos įstatymo 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo“, 48 punktu, Lazdijų rajono savivaldybės tarybos 2017 m. rugsėjo 22 d. sprendimu Nr. [5TS-1040](http://www.infolex.lt/lazdijai/Default.aspx?Id=3&DocId=44917) „Dėl administracinio pastato-įstaigos, garažų, kitų inžinerinių statinių ir žemės sklypo, esančių Lazdijų m. Vilniaus g. 12, pradinės pardavimo kainos sumažinimo“ bei atsižvelgiant į tai, kad administracinis pastatas-įstaiga (unikalus Nr. 5993-2000-9018), garažas (unikalus Nr. 5993-2000-9020), garažas (unikalus Nr. 5993-2000-9030), kiti inžineriniai statiniai-kiemo statiniai (lauko tualetas, asfaltas, tvora) (unikalus Nr. 5993-2000-9041) ir žemės sklypas (unikalus Nr. 4400-1547-7768), esantys Lazdijų m. Vilniaus g. 12, nebuvo parduoti 2017 m. lapkričio 30 d., 2018 m. vasario 8 d. ir 2018 m. rugsėjo 6 d. vykusiuose viešuose aukcionuose.

 Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1040 „Dėl administracinio pastato-įstaigos, garažų, kitų inžinerinių statinių ir žemės sklypo, esančių Lazdijų m. Vilniaus g. 12, pradinės pardavimo kainos sumažinimo“ buvo sumažinta administracinio pastato-įstaigos, garažų, kitų inžinerinių statinių ir žemės sklypo, esančių Lazdijų m. Vilniaus g. 12, parduodamų viešame aukcione, pradinė pardavimo kaina – 18356,00 Eur, iš jos: nekilnojamojo turto kaina –15147,00 Eur, žemės sklypo kaina – 1296,00 Eur, žemės sklypo ir daiktinių teisių į jį registravimą, detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamo detaliojo teritorijų planavimo dokumentui, parengimo išlaidų vertė – 1913,00 Eur, tačiau įvykus aukcionams, nekilnojamasis turtas ir žemės sklypas nebuvo parduoti. Vadovaujantis Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo“, 48 punktu, aukcionui neįvykus, gali būti skelbiamas naujas aukcionas. Pradinė bendra nekilnojamojo turto ir jam priskirto žemės sklypo ar kitų nekilnojamųjų daiktų pardavimo kaina naujame aukcione gali būti mažinama ne daugiau kaip 10 procentų (išskyrus šiame punkte nustatytus atvejus) nuo pradinės bendros pardavimo kainos, nustatytos prieš tai organizuotame aukcione. Jeigu nekilnojamojo turto ir jam priskirto žemės sklypo ar kitų nekilnojamųjų daiktų, kurių pradinė bendra pardavimo kaina pirminiame aukcione buvo lygi arba mažesnė nei 10 000 eurų arba dėl neįvykusių aukcionų bendra pradinė pardavimo kaina paskutiniame aukcione buvo lygi ar mažesnė nei 10 000 eurų, to paties turto aukcioną skelbiant antrą ar daugiau kartų, nekilnojamojo turto ir jam priskirto žemės sklypo ar kitų nekilnojamųjų daiktų pardavimo kaina gali būti mažinama ne daugiau kaip 50 procentų nuo pradinės bendros pardavimo kainos, nustatytos prieš tai organizuotame aukcione.

 Todėl 10 procentų yra mažinama nekilnojamojo turto kaina ir 10 procentų mažinama žemės sklypo kaina, parengimo išlaidų vertė nemažinama, dėl šios priežasties ir rengiamas tarybos sprendimo projektas.

 Šio projekto tikslas – sumažinti viešame aukcione parduodamo administracinio pastato-įstaigos (unikalus Nr. 5993-2000-9018, plotas 158,64 kv. m, pastatas mūrinis, 1 aukšto, pažymėjimas plane 1B1p, statybos metai 1932 m.), garažo (unikalus Nr. 5993-2000-9020, plotas 28,26 kv. m, pastatas mūrinis, pažymėjimas plane 2G1p, statybos metai 1972 m.), garažo (unikalus Nr. 5993-2000-9030, plotas 18,90 kv. m, pastatas mūrinis, pažymėjimas plane 3G1p, statybos metai 1972 m.), kitų inžinerinių statinių-kiemo statinių (lauko tualetas, asfaltas, tvora) (unikalus Nr. 5993-2000-9041, statybos metai 1980 m.) ir žemės sklypo (unikalus Nr. 4400-1547-7768), esančių Lazdijų m. Vilniaus g. 12, pradinę bendrą pardavimo kainą iki 16711,00 Eur, iš jos: nekilnojamojo turto kaina – 13632,00 Eur, žemės sklypo kaina – 1166,00 Eur, žemės sklypo ir daiktinių teisių į jį registravimą, detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamo detaliojo teritorijų planavimo dokumentui, parengimo išlaidų vertė – 1913,00 Eur.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė